ชวนเที่ยวสวนผลไม้ช่วงฤดูผลผลิตของเกษตรกรออกสู่ตลาด อร่อยทุกไร่ ชิมไปทุกสวน
นายวัชรพล สารสอน ผอ.ททท.สำนักงานระยอง กล่าวว่า ในช่วงที่ฤดูผลผลิตของเกษตรกรชาวสวนผลไม้ออกสู่ตลาดในช่วงเดือนพฤษภาคม -กรกฎาคม 2565 นี้ ททท.ระยอง จัดกิจกรรมกระตุ้นท่องเที่ยวในพื้นที่ โดยจังหวัดระยอง มีสวนผลไม้ขึ้นชื่อจำนวนมาก โดยมีโครงการ"อร่อยทุกไร่ ชิมไปทุกสวน" "กินทุเรียนก่อนใคร ต้องไประยอง" ซึ่งมีสวนผลไม้คุณภาพ รสชาติอร่อยที่เข้าร่วมโครงการ 31 สวนผลไม้ โดยที่ ททท.ระยอง ได้จัดโปรโมชันสำหรับนักท่องเที่ยวซื้อทุเรียนครบ หรือตั้งแต่ 500 บาทขึ้นไป จะได้ส่วนลด 100 บาท นอกจากนี้ จังหวัดระยอง ยังได้มีการจัดอีเว้นท์งานเทศกาลผลไม้ ระหว่างวันที่ 20-24 พฤษภาคม 2565 ที่ตลาดกลางผลไม้ตะพง ตำบลตะพง อำเภอเมืองระยอง นอกจากนั้น ททท.ระยอง ยังจะจัดกิจกรรมนำนักท่องเที่ยวสายสุขภาพ คนชอบกีฬาเข้ามาในพื้นที่ บวกกับสวนผลไม้ วิ่งชมและเซลฟี่กับผลไม้ในกิจกรรม "Fruit Farm Run" ซึ่งจะจัดขึ้นระหว่างวันที่ 4-5 มิถุนายนนี้ เพื่อเป็นกระตุ้นการท่องเที่ยวของจังหวัดระยอง ช่วงฤดูผลไม้ขึ้นชื่อทั้งทุเรียน เงาะและมังคุด ออกสู่ตลาดนี้